b'\n_START_ARTICLE_\nThomas Tomkinson\n_START_SECTION_\nBiografia\n_START_PARAGRAPH_\nFill dels anglesos Thomas Tomkinson Bagnall i Ellen Peake Raven, va immigrar a l\'Uruguai el 1828. Va ser banquer, comerciant, fundador del Ferrocarril Central, arrendatari d\'empreses de gas, publicista, conseller d\'hisenda del president Lorenzo Batlle i silvicultor. Va introduir a l\'Uruguai esp\xc3\xa8cies inexistents fins a aquell moment com l\'eucaliptus, perqu\xc3\xa8 va veure que aquesta fusta podria servir per a ser usada a les vies del ferrocarril. Va ser membre fundador de la Societat de Canvis i integrant del primer directori del Banc Comercial, el qual va presidir entre 1870 i 1879. Tamb\xc3\xa9 va ser criador de cavalls._NEWLINE_Es va casar el 1834 amb Joaquina Navia y P\xc3\xa9rez de Velasco, filla del general asturi\xc3\xa0 Joaqu\xc3\xadn \xc3\x81lvarez Cienfuegos de Navia. Va ser pare de Joaquina Prudencia, Thomas i Helena Mar\xc3\xada Bernabela._NEWLINE_Mor\xc3\xad en la seva casa de retir denominada "La Selva", actual Parc Municipal Tomkinson.'